Felhasználói dokumentáció



A weboldal fő oldala tartalmazza az oldal címét, minimális adatokat orvosokról kártya formában, jelenlegi idő, nyitva tartás, rendelő jelenlegi helyzete.  
Az orvosok kártyái tartalmazzák az orvos képét, email címét, szakterületét és tanulmányait.  
A jelenlegi idő egy digitális óra Budapesti időre állítva és az idő alatt a dátumot is tartalmazza.

**Menü**

Az oldal bal felső sarkában szerepel egy gomb három vonallal:

 Erre a gombra kattintva meg tudjuk nyitni a menüt.   
A menü rendelkezik egy külön fehér sávval, ami tartalmaz egy ikont, egy feliratot és egy „X” gombot. A menü bal fölső sarkában van egy ikon, amire kattintva vissza jutunk a Főoldalra. Az ikon mellett szerepel a „Menü” felirat. A fehér sáv jobb oldalán szerepel az „X” amire kattintva becsukjuk a menüt. A menü továbbá bezárható a menün kívül szereplő weboldal részre való kattintással.


**Bejelentkezés**

A fehér sáv alatt szerepel a bejelentkezési felület. Már regisztrált felhasználók bejelentkezhetnek az email címük és jelszavuk megadásával. A szükséges adatok megadása után a „Belépés” gombra kattintva jelentkezünk be. Bejelentkezés után a bemeneti mezők, „Belépés” és „Regisztráció” gombok eltűnnek és helyükön megjelenik a bejelentkezett felhasználó profilképe, a nevük és a kijelentkezés gomb.

**Regisztrálás**

A „Belépés” gomb jobb oldalán szerepel a „Regisztráció” gomb.

A „Regisztráció” gombra kattintva eljutunk a regisztrációs oldalra. Ezen az oldalon meg kell adnunk: nevet, email címet, jelszót valamint meg kell ismételnünk a jelszót biztonsági okokból. A jelszónak meg kell felelnie a minimális követelményeknek amik: minimum 8 karakter, 1 kisbetű, 1 nagybetű, 1 szám. Az email címnek meg kell felelnie az email cím formátumnak. A kötelező adatok beviteli mezője csillaggal van megjelölve. A kötelező adatokon felül megadható még telefonszám is. Miután minden szükséges adatot megadtunk rá kell kattintanunk a „Regisztráció véglegesítése” gombra a regisztráláshoz. Abban az esetben, ha a felhasználó nem ad meg minden szükséges adatot vagy pedig a megadott adat nem felel meg a minimális követelményeknek.




A regisztrálás után be is vagyunk jelentkeztetve és visszakerülünk a Főoldalra.

**Navigáció**

A bejelentkezéshez szükséges bemeneti mezők és gombok alatt szerepelnek az aloldalak közötti navigáláshoz használt linkek. A menünek kettő állapota van. A „látogató” és „bejelentkezett” állapotok. A „látogató” állapot tartalmazza az alábbi linkeket:

* Főoldal
* Munkatársak
* Kezelések
* Elérhetőségek
* Bemutatkozás


A menü „bejelentkezett” állapota tartalmaz kettő további linket a lista alján. Ezek a plusz oldalak:


* Időpontok
* Profilom


**Bemutatkozás oldal**


A bemutatkozás oldal tartalmazza a cég viszonylag röviden összefoglalt történetét.

**Időpontok**

Az időpontok oldalon szerepel a nyitva tartás valamint az alatt az időpont foglalásához szükséges űrlap. Az űrlap áll három bemeneti mezőből: orvos, dátum, időpont. Az orvos mezővel kiválaszthatjuk, melyik orvoshoz szeretnénk időpontot foglalni. A dátum mezővel kiválaszthatjuk az időpont dátumát. Időpontot minimum egy nappal előre lehet foglalni és maximum két héttel későbbre. Az időpont mező tartalmazza a tényleges időt amikorra is az időpontot foglaljuk pl:14:30. Ezeknek a bemeneti mezöknek a kitöltése kötelező. Időpontot csakis a nyitvatartási órákon belül lehet foglalni fél óránként. 


Az adatok megadása után az „Időpont véglegesítése” gombra kell kattintanunk az időpont leadásához. Hiányzó adat esetén, az oldal tetején meg fog jelenni egy doboz az alábbi üzenettel: „Nem adott meg minden kötelező adatot!”. Ez az oldal eltér orvos és nem orvos felhasználók között. Nem orvosi felhasználók megtekinthetik már lefoglalt időpontjaikat az oldal alján. Ebben a listában látható az orvos, akinél az időpontot foglaltuk, a dátum és idő, az időpont státusza, hogy elfogadta-e az orvos az időpontot, elutasította-e vagy még nem érkezett döntés róla. Az utolsó mezője a táblának tartalmaz egy kuka alakú gombot, amire kattintva lemondhatjuk időpontunkat. Időpont lemondásához nem szükséges indokot adni és bármikor megtehető, azonban többszöri indokolatlan lemondás után a felhasználói fiókot törölhetik az oldalról. 

Az időpontok oldal orvosi része tartalmazza az adott orvoshoz foglalt időpontokat. Ezek az időpontok táblázatban jelennek meg. A táblázat első oszlopa a „Páciens”. Ez a személy, aki lefoglalta az időpontot. A második oszlop a „Status”. Ez jelzi, hogy az adott időpontot elfogadta vagy elutasította-e a doktor. Abban az esetben, ha egyik sem történt meg az „Elfogadásra vár” szöveg jelenik meg. Az „Időpont” oszlopban jelenik meg a dátum és idő, amire az időpont foglalva lett. A következő oszlop a „Telefonszám” ami az időpontot foglaló telefonszámát tartalmazza, továbbá a telefonszám alatt szerepel egy a telefonszám felhívására használható gomb. Az orvos oszlop alatt megtekinthető az adott időponthoz tartozó orvos neve. Amennyiben ez a név eltér, kérjük, figyelmeztesse a weboldal karbantartásáért/kezeléséért felelős személyt/személyeket. Amennyiben az adott időpont elfogadásáról még nem született döntés a sor végén megjelenik kettő gomb, amivel elfogadhatjuk vagy elutasíthatjuk az időpontot. 

**Profilom**

A profilom oldal „páciens” verziójának bal oldalán szerepel a bejelentkezett felhasználó profilképe, email címe és telefonszáma.

Az oldal közepén van a „Profil módosítás” rész. Itt szerepel több beviteli mező is, amiket arra használhatunk, hogy megváltoztassuk adatainkat. Miután megadtuk az adatokat a „Profil módosítás mentése gombra” kattintva tudjuk elmenteni a változtatásokat.

A profilmódosítás alatt szerepel a „Jelszó megváltoztatása” gomb. Erre kattintva átjutunk a jelszó módosításához használt oldalra. Ezen az oldalon szerepel egy „Vissza” gomb, amivel visszatérünk a profilunkra. Kettő beviteli mező, amikkel meg tudjuk adni az új jelszavunkat és meg is tudjuk erősíteni. A mezők alatt szerepel a „Jelszó módosítás mentése” gomb. Erre kattintva elmentjük az új jelszót. Az új jelszónak meg kell felelnie a regisztráláskor is szereplő minimális követelményeknek: minimum 8 karakter, 1 kisbetű, 1 nagybetű, 1 szám. Ezen felül az új jelszó nem egyezhet meg a régi jelszóval.



Az oldal jobb oldalán szerepelnek az üzenetek, kedvenc orvos és az utolsó bejelentkezés dátuma. Az üzenetekhez a fekete borítékra kattintva jutunk el.   
Amennyiben van olvasatlan levelünk a boríték lezárt állapotban lesz és egy felkiáltó jel szerepel majd mellette.

Amennyiben nincs olvasatlan levelünk A boríték nyitott állapotban lesz felkiáltójel nélkül.

Az üzenetek oldalon szerepel egy „Vissza” gomb amire kattintva visszakerülünk a profil oldalra. A „Vissza” gomb mellett szerepel egy „Új üzenet írása” gomb, amire rákattintva módunkban áll új üzenetet írni. Ezen gombok alatt szerepelnek a felhasználónak címzett üzenetek. A tábla tartalmazza a feladót, az üzenet tárgyát, a küldés dátumát valamint egy kuka ikont amivel törölhetjük az üzenetet.

Az „Új üzenet írása” gombra kattintva eljztunk az „Üzenet írás” oldalra. Ezen az oldalon szerepel egy „Vissza” gomb, amivel vissza tudunk jutni az „Üzenetek” oldalra. Ezen az oldalon szerepel egy legördülő menü, amivel lehetőségünk van kiválasztani melyik orvosnak illetve orvosi jogosultságú felhasználó esetén melyik páciensnek akarunk üzenetet írni. Ez alatt szerepel az üzenet címének megadásához használható szövegdoboz.

Még lejjebb egy nagyobb szövegdoboz, ami az üzenet tényleges tartalmát tárolja. Az oldal alján szerepel egy „Küldés” gomb, amire kattintva el tudjuk küldeni a „Címzett” legördülő menüben kiválasztott személynek az üzenetünket. Amennyiben az egyik adatot (Címzett, Cím, Tartalom) nem adtuk meg az oldal figyelmezteti a felhasználót az alábbi üzenettel: „Nem adott meg minden kötelező adatot!”

A profil oldalon a szív ikonra kattintva jutunk el a „Kedvenc orvos” oldalra.