Magán fogorvosi rendelő weboldal tervezés

Nudentist a cégnek/csoportnak/rendelőnek a neve

A weboldal állni fog egy fő oldalból, egy munkatársak oldalból, egy kezelések oldalból, egy elérhetőségek oldalból és egy bemutatkozás oldalból.

Az oldalakon szerepelni fog egy sidebar, ami az oldalak közötti navigálást teszi majd lehetővé, valamint megjeleníti, a bejelentkezett felhasználót vagy a bejelentkezéshez szükséges mezőket, gombot és a regisztrálás

A regisztráláshoz kötelezően meg kell adni: email címet, nevet, jelszót(megerősítve). A kötelező adatokon felül megadható még a felhasználó telefonszáma. A jelszónak tartalmaznia kell kis és nagy betűt, számot és speciális karaktert (mindből minimum egyet). A jelszónak minimum 8 karakternek kell lennie. Bejelentkezéshez meg kell adni a regisztráláshoz használt email címet, valamint a megadott jelszót. A bejelentkezés után a főoldal fog megjelenni.

A főoldalon szerepelni fog egy általános nyitvatartás, egy rövid bemutatkozás, valamint egy beágyazott GoogleTM Maps ami a rendelő pozícióját fogja mutatni.

A munkatársak oldal meg fogja jeleníteni a munkatársak profiljait. A profilok tartalmazni fognak egy képet az adott munkatársról, szükséges információkat (elérhetőség, szakterület), egy bemutatkozó szöveget, tanulmányokat. Az oldal alján a munkatársak alatt található az időpont foglalás. Az időpont választás három legördülő menüből és egy dátum kiválasztására használt naptárból áll. Balról jobbra az első legördülő menüben ki lehet választani az orvost, akihez szeretnénk az időpontot. Tőle jobbra szerepel majd a dátum választó, ahol láthatjuk melyik napokon van még az adott orvoshoz szabad időpont. A háromnegyedhez érve van lesz az időpont legördülő menüje, ahol ki lehet választani a korábban már megadott orvosnak és dátumnak megfelelő időpontot. Az utolsó pont az oldal jobb oldalán az orvos által nyújtott kezeléseket tartalmazza.

A választások egymást szűrik, tehát ha például kiválasztunk egy kezelést, akkor csak azok az orvosok fognak megjelenni, akik alkalmasak az elvégzésére.

Egy munkatárs képére kattintva be lesz hozva a profiljuk. Itt tudjuk esetleg végig olvasni a bemutatkozásukat, ha nem férne ki a közös oldalra, tudunk értékeléseket olvasni, valamint bejelentkezett felhasználók tudnak üzenetet küldeni az adott személynek, illetve értékelést hagyni mind szöveges mind pont formátumban. Az üzenet és szöveges értékelés küldésére van kettő külön szövegdoboz majd az alattuk lévő küldés gombbal lehet a hozzátartozó információt tovább juttatni. Az oldal jobb oldalán szereplő szöveges értékelés mező és az orvos képe között található a pont alapú értékelés. A pontok 1 illetve 5 között adhatók meg. A pontokat csillagokkal jelöljük. Az adott pontszámra kattintva az értékelés azonnal elmentődik. A szöveges értékelés küldéséhez rá kell kattintanunk a küldés gombra. Az adott orvost hozzáadhatjuk a kedvenceinkhez egy szív alakú gomb lenyomásával. Ez a gomb asztali nézetben a munkatárs képe mellett fog megjelenni, továbbá a gomb alatt szerepelni fog a „Kedvencekhez adás!” felirat.

A kezelések oldal tartalmazni fogja a kezeléseket kezelés típusokba tömörítve. Az adott kezelés típusra kattintva lenyílik a mező, ami részletesebben tartalmazza a kezeléseket. Egy kiválasztott kezelésre kattintva az is lenyílik egy részletes leírással a kezelésről és az ára. A következő kezelés lenyitása becsuklya a korábban megnyitott kezelést.

Bemutatkozás oldalon szerepelni fog a rendelő története.

A sidebaron megjelenő képünkre kattintva tudunk eljutni a saját profilunkra. Itt módunkban áll módosítani a megadott adatainkat (név, telefonszám, e-mail cím), törölni a fiókunkat, megváltoztatni a jelszavunkat illetve elolvasni esetleges leveleket. Az adatmódosítás helyben történik, míg a levél olvasás és jelszó módosítás másik oldalon.

A jelszó módosítás aloldal áll négy mezőből és kettő gombból. A felső kettő mezőbe be kell írni a lecserélni kívánt jelszót a harmadik és negyedik mezőkbe pedig az új jelszónak kívánt karaktersort. Az új jelszónak meg kell felelnie a már korábban megadott paramétereknek. Az új jelszó nem egyezhet meg a régi jelszóval. Amennyiben ezek megegyeznek a jelszó változtatás gombra kattintva, figyelmeztetve leszünk az egyezésre. Az oldalon szereplő másik gomb a mégse. Sikeres jelszóváltás után vagy a mégse gombra kattintva visszakerülünk a profilunkra.

A profil jobb felső sarkában szerepelni fog egy boríték ikon, amire kattintva megtekinthetjük az üzeneteinket. Az üzenetek egymás alatt lesznek megjelenítve. Kijelölve a feladó, tárgy, dátum. Üzenetek nélkül csupán ki lesz írva a helyükre „Nincsenek üzenetek”.

Az üzenetek gomb alatt szerepel egy szív alakú gomb, ami a kedvenc orvosokhoz visz. Az oldalon egymás alatt szerepelni fognak a kedvencekhez adott orvosok. Az orvosok képére vagy nevére kattintva átjuthatunk a profiljaikra. A nevük mellett található egy kuka ikon, amire kattintva el tudjuk távolítani az orvost a kedvenceink közül.

A kedvenc orvosainkat az időpont foglalás alkalmával preferáljuk. A preferálás azt jelenti, hogy ha orvost választunk, piros háttérszínnel ki lesznek emelve a listából és az első helyeket foglalják el.

3 regisztrált felhasználói szint van:

* admin
* doktor
* páciens

Az adminok tilthatnak és törölhetnek felhasználókat, kérésre visszaállíthatnak jelszavakat egy alaphelyzetbe elfelejtett jelszó esetén. Az elfelejtett jelszó visszaállításához emailt kell írni a rendszergazdáknak a rendelő email címén keresztül. Jogában áll a kezelések listához adni új elemeket.

Doktorok beállíthatják saját adataikat (szabad időpontok, végzettség, szakterület, vállalt kezelések). A kezeléseket egy listából választhatják ki, amit az admin állított össze.

Az páciens foglalhat időpontot.

A többi felhasználói képességgel (üzenet küldés/fogadás, adatok változtatása, jelszó módosítás) mind a három szint rendelkezik.

Regisztrálás nélkül megtekinthetőek az oldalak és a doktorok profiljai azonban üzenetküldés vagy időpontfoglalás esetén a regisztrációs ablakra lesz irányítva a látogató.